kardosdrur/scandi-wiki huggingface dataset:
August Schleicher

August Schleicher (født 19. februar 1821 i Meiningen, død 6. december 1868 i Jena) var en tysk sprogforsker.

Han studerede først i Leipzig og Tübingen teologi og ved siden deraf filosofi og orientalske sprog, men opgav 1843 teologien og studerede nu i Bonn klassisk filologi og andre sprog. 1846 tog han her doktorgraden og habiliterede sig samme år som docent i sammenlignende sprogvidenskab. Dette blev nu hans egentlige fag, idet han som speciale navnlig dyrkede slaviske sprog. 1850 blev han professor ved Universitetet i Prag, egentlig i klassisk filologi, men hans fag gik stiltiende over til sanskrit og sammenlignende sprogvidenskab. 1852 foretog han med understøttelse af Wien-Akademiet en sprogvidenskabelig rejse til Litauen. Resultatet heraf var hans vigtige Handbuch der litauischen Sprache (I Grammatik 1856, II Læsebog med folkedigte, eventyr og lignende og glossar 1857). Da han imidlertid ikke kunde forsone sig med de nationale og politiske forhold i Prag, opgav han 1857 sin stilling her og tog imod et professorat i Jena i sammenlignende sprogvidenskab og gammeltysk filologi. Her virkede han da til sin død.

Schleicher har, særlig gennem sit hovedværk: Compendium der vergleichenden Grammatik der indogermanischen Sprachen (1861, 4. oplag 1876), mere end nogen anden sat sit præg på den sammenlignende sprogvidenskabs metode og udvikling i tiden fra omtrent 1850—76. Karakteristisk for ham er den måde, hvorpå han vil bringe alt, hvad der vedrører sprogenes liv, ind under en bestemt, mere eller mindre vilkårlig postuleret systematik, og særlig hans forsøg på at rekonstruere et forhistorisk sprogtrin for vor æt, Die indogermanische Ursprache, ud fra hvilket han atter søger at forklare de enkelte sprogs former. Der spores herved en afgjort påvirkning, dels fra Hegels filosofi, dels fra naturvidenskaberne, hvilke han fra ung af havde interesseret sig for. Selve sprogvidenskaben anså han for en gren af naturvidenskaberne. Foruden hans allerede nævnte arbejder må fremhæves: Sprachvergleichende Untersuchungen (2 bind, 1848—50), Formenlere der kirchenslawischen Sprache (1852), Litauische Märchen (1854), Zur Morphologie der Sprache (i Sankt Petersburg-Akademiets memoirer, 1859), Die deutsche Sprache (1860, 3. oplag 1874), Die Darwinsche Theorie und die Sprachwissenschaft (1863, 3. oplag 1873), Laut- und Formenlere der polabischen Sprache (1871). Sammen med Adalbert Kuhn redigerede Schleicher fra 1856 tidsskriftet "Beiträge zur vergleichenden Sprachforschung"; hertil og til "Zeitschrift für vergleichenden Sprachforschung" har han leveret ikke få bidrag.

Kilder 

 

Filologer fra Tyskland
Ansatte ved Prags Universitet
Ansatte ved Jena Universitet
Tyskere i 1800-tallet
Salmonsens
Concert of the Day

Concert of the Day var den første større samling af danske punkbands til en enkelt koncert. Koncerten præsenterede Sods, No Knox, Elektrochok, Brats og Local Operator og blev afholdt i "Kostalden" i Brumleby i København den 15. september 1978. Koncerten var den første i rækken af større punkarrangementer, og en forløber for senere og større københavnske punkfestivaler som Concert of the Moment (1979), Concerto de Nobrainos insanos (1980) og Nosferatu Festival (1982).

Entreen var 15 kr. og målet med den selvarrangerede koncert var, at skaffe midler til et øvelokale til de medvirkende punkbands.

"Concert of the Day" arrangementet blev anmeldt i radioprogrammet "Rocknyt" på DR radio. Koncerten blev lydoptaget af DR.

Eksterne kilder/henvisninger 
 Fanzinet Iklipsx Nr 2 sept 1978 – info om Concert of the Day – Download link (PDF 3.73Mb)
 Info og tre fotos fra Concert of the Day på garagerock.dk

Musikfestivaler i Danmark
Musik i København
Musik i 1978
Strandbergs Forlag

Strandbergs Forlag (opr. Julius Strandbergs Forlag) er et dansk forlag, grundlagt 1861 af typograf Julius Strandberg.

Det blev hurtigt kendt for sine skillingsviser, som Strandberg selv var forfatter til. Ofte på kendte melodier.
Dengang havde man ikke radio og andre musikkilder i hjemmene, og disse skillingsviser bidrog derfor dels til at sprede aktuelle nyheder og samtidig give en mulighed for fællessang i hjemmet. Forlaget blev en stor succes og eksisterer stadig. I 2011 fejrer forlaget sin 150 års fødselsdag.

Efter Julius Strandbergs død gik forlaget i arv gennem flere generationer indtil 4. generation i 2006 solgte forlaget til en ejer uden for familiekredsen – Niels Nørgaard.

Forlaget har blandt andet udgivet bøger med Sigurd Barrett, tegneserier med Fyrtårnet og Bivognen, LP-plader med Maria Stenz og Frits Helmuth samt en række lokalhistoriske bøger i serien Fra det nu forsvundne... I 2010 udkom bogen Mercedes-Benz i Danmar, en danmarkshistorie set gennem et bilmærke.

I dag er forlaget hjemmehørende i Charlottenlund.

Eksterne henvisninger 
 Forlagets hjemmeside

Forlag fra Danmark
Etableret i 1861
Virksomheder i København
Schleich (flertydig)

Schleich har flere betydninger:

 Schleich – en tysk producent af legetøjsfigurer
 Schleich (by) - En lille tysk by ved Mosel i Landkreis Trier-Saarburg i Rheinland-Pfalz
 Et tysk efternavn, der henviser til blandt andre:
 Carl Ludwig Schleich
 Eduard Schleich
 Ernst Schleich
 Martin Schleich
Carl Ludwig Schleich

Carl Ludwig Schleich (født 19. juli 1859 i Stettin, død 7. marts 1922 i Berlin) var en tysk kirurg og æstetiker. 

Schleich, hvis fader var en berømt læge og mikrolepidopterolog, studerede i Zürich, Greifswald og Berlin, hvor han promoverede 1886. Han blev derefter assistent ved den kirurgiske universitetsklinik i Greifswald, men flyttede kort efter til Berlin, hvor han oprettede en kirurgisk privatklinik (1889). Senere blev han overlæge ved Teltow Hospital i Gross-Lichterfelde.

Schleich er opfinder af den såkaldte infiltrationsanæsthesi, en form for lokal bedøvelse, der opnås ved i huden at indsprøjte Schleichs opløsning, en blanding af morfin, cocain og salt i vand. Metoden fremlagdes på kirurgkongressen i Berlin 1892 og mødtes straks med glødende uvilje og direkte personlige forhånelser.

Schleich, der havde gennemprøvet sin metode på sig selv og andre, stolede nemlig i den grad på den, at han i sit foredrag lyste den universelle narkose i band af "ideelle, moralske og strafferetlige grunde". Først senere forstod man, hvilket uhyre fremskridt metoden var. 

Schleich var en genial, men impulsiv og stridbar natur, hvad blandt andre Schweninger, Bismarcks livlæge, fik at føle, også med militærlægerne under 1. verdenskrig kom han i strid, da han udtalte, at hærens mange generallæger mere var generaler end læger. 

Schleich isoleredes efterhånden mere og mere, men fandt sin trøst i æstetikken, idet han malede, komponerede og digtede med betydeligt talent, og skrev filosofisk-medicinske værker, der skattedes højt, men over for disse sidste, der ofte er noget fantastiske, stod lægestanden som sædvanligt afvisende. 

Derimod agtedes han højt i den kreds af musikere og digtere, der omgav ham, og han forenedes i inderligt venskab med August Strindberg og Richard Dehmel. 

Fra sin uddannelsestid hos Virchow havde han bevaret stor interesse for nervefysiologien. Han fremsatte en teori om nervekittets (neuroglias) betyding som hæmningssystem, og i sine senere år arbejdede han meget med de hysteriske tilstande, over for hvilke han indførte en rationel arbejdsterapi. 

Hans væsentligste medicinske skrifter er: Schmerzlose Operationen (1894), Über Immunität (1896) og Neue Methoden der Wundheilung (1899). 

Af hans filosofisk-belletristiske skrifter anføres: Vom Schaltwerk der Gedanken og selvbiografien Besonnte Vergangenheit (1922), der begge er blevet folkebøger i egentlig forstand. Weisheit der Freude, en aforismesamling, ligeledes.

Kilder 

 

Kirurger fra Tyskland
Militærlæger
Personer fra Stettin
Schleich

Schleich er en tysk producent af legetøjsfigurer.  

Firmaet blev grundlagt 1935 og er baseret i Baden-Württemberg. De kendte Schleichfigurer kom til i 1950'erne med figurer som Nuser fra Radiserne og smølferne. I 1980'erne kom bondegårdsdyr   som heste, køer og får, og senere er sortimentet forøget med yderligere figurer.

Eksterne henvisninger 

 

Legetøjsproducenter fra Tyskland
Etableret i 1935
Eduard Schleich

Eduard Schleich (12. oktober 1812 i Haarbach ved Landshut – 8. januar 1874 i München) var en tysk landskabsmaler. 

Schleich kom på Münchens Akademi, hvor han kun mødte liden Forstaaelse og heller ikke lærte synderligt.
Rottmann og Morgenstern blev hans Forbilleder, men dog særlig de gl Hollændere (Goyen,
Ruisdael etc.). Han fandt sig snart sit Domæne, hvor han dannede formelig Skole i sydtysk Kunst:
jævne, flade Egne (fra Isar, Dachauer Moos), hvor hele Billedvirkningen beror paa Lys- og
Luftspillet; i Fremstillingen af Atmosfæren blev han snart en hel Mester; der er stærk, men
tung Stemning i hans Arbejder. Efterhaanden tog S. dog alt for rutinemæssig paa sine
Motiver. Bekendte Værker: »Starnberg-Søen« (1860, Grev Schack, München), »Isar Dal« (1860, Ny
Pinakotek, München), »Maaneskinsnat ved Rotterdam« (German.-Mus. i Nürnberg); han er
rigelig repræsenteret i tyske Museer. Sønnen Eduard S. (1852—93) malede ganske efter Faderens Art.

Kilder 

 

Landskabsmalere
Malere fra Tyskland
Salmonsens
Martin Schleich

Martin Schleich (født 12. februar 1827 i München, død 13. oktober 1881 sammesteds) var en tysk forfatter.

Han studerede filologi i sin fødeby, blev journalist og udgav i årene 1848—71 vittighedsbladet Münchener Punsch. En kort tid var han også virksom som politiker og medlem af landdagen.

Han har skrevet en række lystspil, af hvilke navnlig Der Bürgermeister von Füssen, Die Haushälterin og Ansässig er prægede af et livfuldt lune.

Efter Schleichs død bearbejdede og udgav M.G. Conrad hans efterladte roman Der Einsiedler (1886), Gesammelte Lustspiele und Volksstücke (2 bind, 1862), Neue Lustspiele und Volksstücke (1874).

Kilder 
 

Dramatikere fra Tyskland
Romanforfattere fra Tyskland
Tyskere i 1800-tallet
Salmonsens
Personer fra München
Boris Godunov (flertydig)

Boris Godunov var en russisk zar, men har også lagt navn til:

 Boris Godunov (skuespil) af Aleksandr Sergejevitj Pusjkin
 Boris Godunov (opera) af Modest Mussorgskij
 Boris Godunov (film fra 1954), en sovjetisk film baseret på skuespillet og operaen
 Boris Godunov (film fra 1986) – spillefilm fra 1986 af Sergej Bondartjuk
 Boris Godounov (film fra 1989)
 Boris Godunov (film fra 2011) – russisk spillefilm fra 2011 af Vladimir Mirzojev
Bjergby Kirke (Hjørring Kommune)

Bjergby Kirke ligger ved landsbyen Bjergby, ca. 7 km N for Hjørring (Region Nordjylland). Indtil Kommunalreformen i 2007 lå den i Nordjyllands Amt, og indtil Kommunalreformen i 1970 i Vennebjerg Herred (Hjørring Amt).

Romansk kor og skib opført af granitkvadre på skråkantsokkel, som er stejlere mod øst end mod vest. Over den tilmurede syddør sidder en tympanon med korslam, figur og fugl, den blev fundet på kirkegården i 1729. Norddøren er stadig i brug men noget udvidet. Norddørens tympanon er opsat over døren på våbenhuset, som er opført i nyere tid. Korets østvindue er bevaret som indvendig niche. På skibets sydmur er indsat en kvader med fremspringende mandshoved. Bygningens mure er blevet omsat i 1700-tallet. Kirken blev hovedistandsat i 1950 ved arkitekt L. Teschl. I nærheden af kirken kan man ses en hel zoologisk have med dyr udført i beton.

Indvendig er de flade bjælkelofter bevaret. Den runde korbue er bevaret med skråkantede karmsten. I koret står en egetræsfrontale, som dækkede alterbordet indtil 1950. Frontalen er en efterligning af de gyldne altre. Altertavlen indeholder dele fra en ungrenæssancetavle men er blevet stærkt omdannet i 1782. Prædikestolen er fra o.1600 og har våben for Ove Lunge og Anne Sehested.

Den romanske granitfont har halvkugleformet kumme på tovstavprydet pyramidestub-fod.

Eksterne kilder og henvisninger 

 Bjergby Kirke  på nordenskirker.dk
 Bjergby Kirke på KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
West Palm Beach

West Palm Beach er en by i Florida, som befinder sig i Palm Beach County og er administrativt center der. Den vigtige vej Interstate 95 går gennem byen.

Byen har med jernbaneselskaberne Amtrak, Tri-Rail og Brightline, direkte forbindelser til blandt andre Miami, Fort Lauderdale, Orlando, Tampa og Jacksonville i Florida, samt andre byer i det østlige USA, herunder Washington D.C. og New York City.

Referencer 

Byer i Florida
Strande i USA
Doral Golf Resort & Spa

Doral Golf Resort & Spa er en golfklub i Doral udenfor Miami i Florida i USA. I Tillæg til sine fem golfbaner har klubben et prisbelønnet hotel og spa.

Baner

Blue Monster

Hvert år arrangeres Ford Championship at Doral på Dorals vanskeligste bane, Blue Monster. Den er 6515 meter lang, og er kendt sine meget krævende og bølgende greens og vandforhindringer.

Links 

 Officiel hjemmeside 

Golfklubber og -baner
Idrætsanlæg i USA
Feriecentre
Helgolandsbugten

Helgolandsbugten er en indtil 56 m dyb bugt i den sydøstlige del af Tyske Bugt, som ligger ud for Tysklands sydlige vestkyst.

Helgolandsbugten befinder sig fra Elbenmundingen til Helgoland og mellem den østfrisiske ø Wangerooge og den  nordfrisiske halvø Ejdersted og dermed adskiller Østfrisland fra Ditmarsken. Dens nordvestlige afgrænsning er den i Tyske Bugt liggende ø Helgoland. 

Gennem Helgolandsbugten forløber en af Jordens mest befærdede vandveje, som fører fra  Hamborg via Elbenmundingen til Doverstrædet og den Engelske Kanal. En del af Helgolandsbugten er også et naturbeskyttelsesområde. 

Ved siden af Helgoland, som udgør den nordvestlige grænse af Helgolandsbugten, ligger der i den sydøstlige del af bugten den lille ø Neuwerk i Vadehavet før Elbenmundingens Æstuariumområde. Syd for denne ø befinder Wesermundingen sig, som slutter sig til den i vest liggende bugt Jadebusen. I den østlige del af bugten udmunder floden  Ejderen. Syd for denne flodmunding, ca. 30 km nordøst for Cuxhaven befinder Meldorferbugten sig.

Bugter i Nordsøen
Tysklands geografi
Bathurst

Bathurst kan henvise til flere emner:
 Banjul – Gambias hovedstad; hed til 1973 Bathurst
 Bathurst (Australien) – by i New South Wales, Australien
 Bathurst (New Brunswick) – by i New Brunswick, Canada
 Henry Bathurst, 3rd Earl Bathurst – engelsk koloniminister
Karel Roden

Karel Roden (født 18. maj 1962 i České Budějovice) er en tjekkisk filmskuespiller. Han er kendt fra film som 15 Minutes.

Udvalgt filmografi 
 15 Minutes (2001) – Emil Slovak
 Blade II (2002) – Karel Kounen
 Bulletproof Monk (2003) – Strucker
 The Bourne Supremacy (2004) – Yuri Gretkov
 Hellboy (2004) – Grigori Rasputin
 Running Scared (2006) – Anzor Yugorsky
 Mr. Beans Ferie (2007) – Emil Duchanowski
 Largo Winch (2008) – Michail Korsky
 RocknRolla (2008) – Uri Omovich
 Orphan (2009) – Dr. Värava
 Sword of Vengeance (2015) – Durant

Eksterne henvisninger 

 

Skuespillere fra Tjekkiet
UEFA Champions League slutspil 2010-11

UEFA Champions League 2010-11, slutspil er slutspillet i den europæiske fodboldturnering UEFA Champions Leagues 2010-2011-udgave. Kampene bliver spillet fra den 15. februar 2011 til den 28. maj 2011.

Runder og lodtrækningsdatoer 
Alle lodtrækninger fandt sted i UEFA's hovedkvarter i Nyon i Schweiz.

Kvalificerede hold

Overblik

Ottendedelsfinaler 

|}

Første kamp

Returkamp

Kvartfinaler 

|}

Første kamp

Returkamp

Semifinaler 

|}

Første kamp

Returkamp

Finale

Referencer

Eksterne henvisninger 
 UEFA Champions League på UEFA's hjemmeside 

Slutspil
Fodboldsæson 2010-11
2010-11
Chauvetgrotten

Chauvetgrotten eller fr.  Grotte Chauvet-Pont-d’Arc i Ardèche i det sydlige Frankrig blev opdaget 1994. 

Grottens mangfoldige fantastiske hulemalerier er blandt de ældste kendte, udført i to perioder: for 37.000 til 33.500 år siden og for 31.000 til 28.000 år siden. Den seneste datering (2020) estimerer hulens ældste maleri at være 36.500 år gammelt og stamme fra aurignacien. 

Der forskes stadig i grotterne og alt er endnu ikke klarlagt. Motiverne er især forskellige slags dyr, men man har også fundet en venusfigur i loftet og pletter der antages at være gjort med højre håndflade.

Hulerne blev i 2014 optaget på UNESCOs Verdensarvsliste.

Eksterne henvisninger 

 Grottens officielle hjemmeside
 Interaktivt kort over Chauvetgrotten

Frankrigs historie
Frankrigs geografi
Ældste stenalder
Weichsel-istiden
Furyfox Forlag

Furyfox Forlag er et forlag som hovedsageligt udgiver bøger for folk med interesse for biler. 

Furyfox står bag udgivelsen Nybilkatalogen, der er et årlig katalog over alle nye biler. Udkom første gang i 2004.

Links 
Furyfox Forlag AS 

Forlag fra Norge
Léon-Etienne Duval

Léon-Etienne Duval (9. november 1903 i Chenex nær Annecy i Frankrig – 30. maj 1996 i Algier i Algeriet) var en af Den katolske kirkes kardinaler, og ærkebiskop af Algier 1954-1988. Han deltog under Det andet Vatikankoncil 1962-1965.

Han blev kreeret til kardinal i 1965 af pave Paul VI.

Han deltog ved konklavet august 1978 som valgte pave Johannes Paul I, og ved konklavet oktober 1978 som valgte pave Johannes Paul II.

Missionærer fra Frankrig
Ærkebiskopper
Personer fra Algeriet
Kardinaler fra Frankrig
Katolske biskopper fra Frankrig
Oswald Gracias

Oswald Gracias (født 24. december 1944 i Mumbai i Britisk Indien) er en af Den katolske kirkes kardinaler, og ærkebiskop af Mumbai i Indien. Han blev ærkebiskop der i 2006. 
Den 17. oktober 2007 bekendte pave Pave Benedikt 16. at han ville blive kreeret til kardinal ved et konsistorium den 24. november samme år.

Eksterne henvisninger 

Kardinaler fra Indien
Ærkebiskopper
Katolske biskopper fra Indien
Valerian Gracias

Valerian Gracias (født 23. oktober 1901 i Karachi i Britisk Indien, nu Pakistan, død 11. september 1978 i Mumbai i Indien) var en af den katolske kirkes kardinaler, og var ærkebiskop af Mumbai 1950-1978. 
Han deltog under Det andet Vatikankoncil 1962-1965. 

Han blev udnævnt til kardinal af pave Pius XII i 1953.

Han deltog i konklavet 1958, som valgte Pave Johannes 23., og i konklavet 1963, som valgte Paul VI. 
Han var for syg til at deltage i konklavet august 1978, som valgte Pave Johannes Paul 1. nogen dage, før Gracias døde i Mumbai.

Kardinaler fra Indien
Katolske biskopper fra Indien
Hailee Steinfeld

Hailee Steinfeld (født 11. december 1996 i Tarzana, Los Angeles) er en amerikansk sangerinde og skuespillerinde, der spillede hovedrollen som Mattie Ross i Coen-brødrenes westernfilm True Grit (2010). Hailee har også spillet med i filmen Pitch Perfect 2. Hun har desuden også udgivet et cover af soundtracket "Flashlight". I 2015 underskrev hun en kontrakt med Republic Records, hvor hun efterfølgende udgav "Love Myself" sammen med en musikvideo midt i august 2015.

Hailee startede sin skuespillerkarriere som otteårig i Los Angeles, Californien, hvor hun skabte opmærksomhed ved hjælp af kortfilm, indtil hendes gennembrud i True Grit kom til. Hun har siden skuespillet, og er i modelbranchen som startede efter hendes gennembrud.

Hailee var også medvirkende i musikvideoen "Bad Blood" af Taylor Swift, som har 9 MTV Video Music Awards nominationer.

Filmografi

Film

Referencer

Eksterne henvisninger 

 

Skuespillere fra USA
Personer fra Los Angeles
Gudum Kirke (Aalborg Kommune)

Gudum Kirke er en kirke i Gudumholm Sogn i Aalborg Kommune; indtil Kommunalreformen i 2007 lå det i Sejlflod Kommune, og før Kommunalreformen i 1970 lå det i Fleskum Herred (Aalborg Amt).
Kirken er bygget i 1100-tallet og begyndelsen af 1200-tallet. Kor og kirkeskib er bygget af granitkvadre med en halvrund apsis længst mod øst. Apsis er bygget op mod korets østmur og er måske lidt yngre end koret.

Eksterne kilder og henvisninger 

 Gudum Kirke på KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Black Swan

Black Swan er en amerikansk psykologisk thriller fra 2010, der er instrueret af Darren Aronofsky og medvirkende i filmen er Natalie Portman, Vincent Cassel og Mila Kunis. Filmen handler om hvordan en nyfortolket opsætning af Tchaikovskys ballet, Svanesøen, hos et prestigefyldt balletkompani i New York får konsekvenser for den unge ballerina Nina, der spilles af Natalie Portman. Opsætningen kræver en ballerina, der kan spille begge roller som den uskyldige hvide svane og den sensuelle sorte svane. Nina, som vil passe perfekt til rollen som den hvide svane, får, i konkurrencen mod Lily der vil være perfekt som den sorte svane, åbnet for en helt ny og mørk side af sig selv, der ender med at dominere alt, hvad hun foretager sig. 

Aronofsky ønskede at forbinde en opsætning af Svanesøen sammen med et hidtil urealiseret manuskript, der omhandlede dubleanter og forestillingen om at blive plaget af en dobbeltgænger. Aronofsky har udtalt at have brugt Fjodor Dostoevskijs Dobbeltgængeren som en anden inspirationskilde. Aronofsky tænkte også på Black Swan som et modstykke til sin film fra 2008, The Wrestler, da begge film handler om krævende præstationer, dog inden for forskellige kunstarter. Han og Portman diskuterede projektet i 2000 og efter at have været tilknyttet Universal Studios, endte Black Swan med at blive produceret i New York City i 2009 af Fox Searchlight Pictures.

Filmen havde premiere ved det 67. Venice International Film Festival den 1. september 2010. Filmen modtog stor ros på premieredagen, især for Portmans optræden og Aronofskys instruktion, hvilket også førte til at Portman vandt en Oscar for bedste kvindelige hovedrolle til Oscaruddelingen i 2011, imens Aronofsky kun fik en nominering i kategorien "Bedste instruktør". Selve filmen fik også en nominering i kategorien "Bedste film" ved samme uddeling.

Cast 
I rulleteksterne bliver de store skuespillere krediteret for deres karaktere og som rollerne fra Svanesøen.
 Natalie Portman som Nina Sayers/Svanedronningen
 Mila Kunis som Lily/Den sorte svane
 Vincent Cassel som Thomas Leroy/Gentlemanden
 Barbara Hershey som Erica Sayers/Dronningen
 Winona Ryder som Beth MacIntyre/Den døende svane
 Benjamin Millepied som David/Prinsen
 Ksenia Solo som Veronica/Lille svane
 Kristina Anapau som Galina/Lille svane
 Janet Montgomery som Madeline/Lille svane
 Sebastian Stan som Andrew/Bejler
 Toby Hemingway som Tom/Bejler

Referencer

Eksterne Henvisninger 

Amerikanske film fra 2010
Dramafilm fra USA
Engelsksprogede film
Film instrueret af Darren Aronofsky
Dansefilm fra USA
Balletfilm
Johannes Søe Hansen

Johannes Søe Hansen (født 17. juli 1965) er en dansk violinist. Han blev optaget på musikkonservatoriet i 1982, hvorfra han dimitterede i 1987. Herefter studier i Bern og debuterede fra Solistklassen fra Det Jyske Musikkonservatorium i 1990.

Fra 1993 -2022 har Johannes Søe Hansen været 1. Koncertmester i DR SymfoniOrkestret. Herefter fortsat virke i DR Symfoniorkesteret som 1. violinist.

Han underviser på Det Kongelige Danske Musikkonservatorium i København.

Søe Hansen har vundet flere konkurrencer inden for sit felt. Allerede som 14-årig vandt han i 1980 Berlingske Tidendes Musikkonkurrence, og i 1984 vandt han pris ved Den internationale Carl Nielsen violinkonkurrence. Han har også vundet solistkonkurrencen "Ung solist" i 1991. Han har desuden modtaget Léonie Sonnings Musikstipendium i 1987, samt Jacob Gades Legat året efter.

Koncerter som kammermusiker i mange lande; Sverige, Finland, Grønland, Tyskland, Irland, England, Italien, Frankrig, Bulgarien, USA, med ensembler som Den Danske Duo, Copenhagen Classic, Stadler kvintetten, samt duo med pianisten Christina Bjørkøe.

Medlem af Arild kvartetten siden 2017.

Optaget i "Kraks Blå Bog" i 2016.

Modtog Peter Varmings mindelegat i 2018

Udvalgt diskografi 
 Knudåge Riisager Violin Works (Dacapo)
 Niels Otto Raasted soloviolin sonater (Dacapo)
 Vagn Holmboe violin works (Dacapo)
 Fini Henriques Works for violin and piano Dacapo 2019

Referencer

Eksterne henvisninger 
 Johannes Søe Hansens officielle hjemmeside
 
 

Violinister fra Danmark
Personer i Kraks Blå Bog
Poul Hentschel

Poul Arthur Vilhelm Hentschel (11. september 1900 i København) var en dansk fodboldspiller.

I sin klubkarriere spillede Poul Hentschel i B.1903 og vandt det danske mesterskab 1924. 

Fodboldspillere fra Danmark
Fodboldspillere fra B 1903
Personer fra København